Tonijs Kross
Tonijs Kross (vācu: Toni Kroos; dzimis 1990. gada 4. janvārī Greifsvaldē, Austrumvācijā) ir bijušais vācu futbolists, spēlēja pussarga pozīcijā, bijis Vācijas futbola izlases dalībnieks. Uzskatīts par vienu no visu laiku labākajiem futbola pussargiem vēsturē. Savā 17 gadus ilgajā profesionāļa karjerā izcīnījis 34 titulus. Savu profesionāļa karjeru uzsāka Minhenes "Bayern" kluba 2. sastāvā. Ar "Bayern" komandu no 2007. līdz 2014. gadam izcīnījis trīs Vācijas Bundeslīgas titulus, kā arī uzvarējis 2012.–2013. gada UEFA Čempionu līgas sezonā. Vēlāk pārgājis uz Madrides "Real", kur izcīnījis četrus La Liga titulus un piecus Čempionu līgas trofejas. Kopā ar Vācijas izlasi startēja trijos FIFA Pasaules kausos un četros Eiropas čempionātos.